Makatatanggap ng dagdag na P2 bilyon pondo ang Department of Labor and Employment (DOLE) para magamit sa pagbibigay ng tulong sa mga manggagawang apektado ng lockdown.
Matatandaang, naglabas na ng P100 milyon ang DOLE bilang ayuda sa mga manggagawa at madaragdagan pa ito ng P2 bilyon sa Abril 1.
Ayon kay Labor Assistant Secretary Dominique Tutay, nabigyan ng dagdag-pondo ang DOLE kasunod ng pagkakalagda sa Bayanihan Act.
Kaugnay nito, may dalawang proyekto umano ang ahensiya para sa mga manggagawa — COVID-19 Adjustment Measure Program kung saan makatatanggap ng P5,000 ang mga nasa pribadong sektor at sa Tulong Panghanapbuhay sa Ating Displace/ Underprivileged Workers (TUPAD) para sa mga informal workers.
Umabot naman sa 4,076 establisimyento at kumpanya sa bansa ang dumulog sa DOLE para magamit ang cash assistance program.